**Ազգային հակաբուլինգային հետազոտությունների և ռեսուրսների կենտրոնը** (ABC) հետազոտական և ռեսուրսային հաստատություն է, որը գործում է Իռլանդիայի մայրաքաղաք Դուբլինի Սիթի համալսարանում։ Սովորաբար անվանվում է հակաբուլինգային կենտրոն կամ ABC ( Anti-Bullying Centre):

Դուբլինի Թրինիթի քոլեջում պրոֆեսոր Մոնա Օ'Մուրի կողմից 1996 թվականին հիմնադրվել է բուլինգային վարքագծի ուսումնասիրմանը նվիրված կենտրոն, որը 2012 թվականին՝ քոլեջից այդ պրոֆեսորի հեռանալուց հետո, փակվել է։

Պաշտոնական կորպորատիվ պատկերանշան Դուբլինի Սիթի համալսարանի Ազգային հակաբուլինգային հետազոտական և ռեսուրսների կենտրոնի համար:

Որպես ազգային կենտրոն հաստատվելը
--------------------------------

2014 թվականի հունվարին պրոֆ. Օ'Մուրը Դուբլինի Սիթի համալսարանում, աշխատանքի է անցել որպես օժանդակ պրոֆեսոր, և այդ համալսարանում բացվել է հակաբուլինգային կենտրոն, որը գտնվում է դոկտոր Ջեյմս Օ'Հիգինս Նորմանի ակադեմիական ղեկավարման ներքո։

2014 թվականի մայիսին Կենտրոնը վերագործարկվել է որպես Ազգային հակաբուլինգային հետազոտական և ռեսուրսների կենտրոն։ Այդ առիթով համալսարանում տեղի ունեցած հանդիսավոր արարողության ժամանակ Իռլանդիայի կրթության և հմտությունների նախարարը հայտարարել է, որ իր վարչությունը ֆինանսավորում է տրամադրելու Հակաբուլինգային կենտրոնին։

Կիբեռհարձակումների դեմ 1-ին ազգային կոնֆերանս, բանախոսներ՝ Նիք Միլլեր (Ֆեյսբուք), Ջեֆրի Շենոն (Փաստաբան) և Մերի Միտչել Օ'Քոնոր Թ.Դ.
Կենտրոնի նպատակներն են.

* Հետազոտություն իրականացնել աշխատավայրերում և ուսումնական հաստատություններում բուլինգի բազմաստիճան և բազմագործոն բնույթի վերաբերյալ։
* Բուլինգային վարքագծի ավելի մեծ տեղեկացվածության և ըմբռնման ստեղծում։
* Այն ուղիների և միջոցների խթանում, որոնցով հնարավոր է կանխել կամ նվազեցնել բուլինգային վարքագիծը։
* Աջակցել բուլինգի դեմ գործողությունների ազգային ծրագրի իրականացմանը։

2014 թվականի սեպտեմբերին Կենտրոնը Դուբլինի ամրոցում հյուրընկալել է կիբեռհարձակումների դեմ պայքարին նվիրված 1-ին համաժողովը, որի կազմակերպմանն աջակցել է Իռլանդիայի կառավարությունը։ Համաժողովին մասնակցել են բոլոր խոշոր սոցիալական ցանցերի ներկայացուցիչները։

Հետազոտական գործունեություն
---------------------------

Կենտրոնի հետազոտողներն արդեն ձեռնարկել են առաջին հետազոտությունները Իռլանդիայի դպրոցներում, աշխատավայրերում, ընդհանրապես՝ բուլինգային հոմոֆոբ դրսևորումները այդ երկրում, հրապարակել են իրենց ուսումնասիրությունների արդյունքները և նպաստել են դպրոցներում, կազմակերպություններում և ձեռնարկություններում բուլինգային վարքագծի կանխարգելման և նվազեցման շարունակական նախաձեռնություններին։ Նրանց հրապարակումներից հիշարժան են հատկապես աշխատավայրերում բուլինգի վերաբերյալ աշխատանքային խմբի զեկույցը (2000 թ.) և բուլինգի դեմ պայքարի ազգային գործողությունների ծրագիրը (2013 թ.):

Կենտրոնի աշխատակազմը զգալի ֆինանսավորում է ստացել Գալուստ Գյուլբենկյան հիմնադրամից, Կրթության վարչությունից, Առողջապահության և անվտանգության մարմնից, Իռլանդիայի հետազոտական խորհրդից, Հավասարության մարմնից և ԵՄ-ից՝ դպրոցներում բուլինգի և բռնության դրսևորումների վերաբերյալ հետազոտական ծրագրերի իրականացման համար։ ABC-ի աշխատակազմը մասնակցել է ԵՄ կողմից ֆինանսավորվող ավելի քան 13 հետազոտական նախագծերի, որոնք վերաբերել են բուլինգի և կիբեռհարձակումներ կանխարգելմանըլ։

Ծանոթագրություններ
------------------

1. ↑  «Mona O'Moore - M - O - Authors Veritas Publications». Veritasbooksonline.com. Արխիվացված է օրիգինալից 2015 թ․ դեկտեմբերի 22-ին. Վերցված է 2014 թ․ հունիսի 8-ին.
2. ↑  «Prof. Mona O'Moore Appointed Adjunct to School of Education Studies | DCU». Dcu.ie. 2013 թ․ մայիսի 24. Արխիվացված է օրիգինալից 2013 թ․ հունիսի 10-ին. Վերցված է 2014 թ․ հունիսի 8-ին.
3. ↑  Katherine Donnelly Education Editor (2014 թ․ մայիսի 12). «Bullies use boys, body shape and party snubs to taunt teenage girls». Independent.ie. Վերցված է 2014 թ․ հունիսի 8-ին. `{{cite web}}`: `|last=` has generic name (օգնություն)
4. ↑  Smyth, Liz (2014 թ․ մայիսի 21). «Thumbs Up for National Anti-Bullying Centre - DCU - Saint Dominic's Secondary School». Stdominicsballyfermot.ie. Արխիվացված է օրիգինալից 2014 թ․ հուլիսի 14-ին. Վերցված է 2014 թ․ հունիսի 8-ին.
5. ↑  accedded on 6 June 2014.
6. 1 2  accessed online 6 June 2014.
7. ↑  Twitter chief highlights user role in tackling cyberbullying Facebook says it can not stop underage children setting up accounts. Irish Times. 2 September 2014.
8. ↑  M.O'Moore, C.Kirkham & M.Smith, Bullying in Schools in Ireland : A Nationwide Study, Irish Educational Studies, 17, 1998, p255 - 271.
9. ↑  O'Moore, M. National Survey on Workplace Bullying. Dublin. Anti-Bullying Centre. 2000.
10. ↑  O'Higgins Norman, J. Survey of Teachers on Homophobic Bullying in Irish Second-Level Schools (2005).
11. ↑  Dignity at Work, The Challenge of Workplace Bullying, Report of the Taskforce on Workplace Bullying (2000) accessed online 6 June 2014 at «Archived copy» (PDF). Արխիվացված է օրիգինալից (PDF) 2015 թ․ հուլիսի 16-ին. Վերցված է 2014 թ․ հունիսի 7-ին.`{{cite web}}`: CS1 սպաս․ արխիվը պատճենվել է որպես վերնագիր (link)
12. ↑  Department of Education & Skills, Action Plan on Bullying. Dublin. 2013. accessed online on 6 June 2014 at .

Արտաքին հղումներ
----------------

* Ազգային հակաբուլինգային կենտրոն